Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 600

n) az eljáráshoz kapcsolódó, a Hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit. 6.034. A 2. biztonsági osztályban felhasználásra kerülõ kereskedelmi termékekre vonatkozóan az engedélyezési eljáráshoz mellékelni kell ezek független minõségtanúsító intézet által kiadott tanúsító dokumentumait. A dokumentumok hiánya esetén a kereskedelmi termékek megfelelõségét egyedi típusvizsgálattal kell igazolni. 6.035. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességben és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálhatóságát és értékelését el tudja végezni vagy végeztetni. 6.5. SZERELÉSI ENGEDÉLY 6.5.1. Az engedély érvényessége 6.036. A jogerõs szerelési engedély az abban rögzített feltételek teljesülése esetén a legyártott vagy beszerzett biztonsági programozható rendszer vagy részegysége helyszíni telepítésére (beépítésére) jogosít fel a telepített egység villamos csatlakoztatása és üzembe helyezése nélkül. 6.037. Az engedély határozott ideig érvényes, idõtartamát a Hatóság a szerelés elõkészítéséhez és elvégzéséhez szükséges idõt figyelembe véve határozza meg. Az engedély – a szerelés folyamatos végzése esetén – egy alkalommal meghosszabbítható 2 évnél nem hosszabb idõtartamra. 6.038. Az engedély lejártát vagy érvénytelenné válását követõen a hatályos jogszabályi elõírások szerinti új eljárásban kell kezdeményezni az új engedély megszerzését. 6.5.2. Tartalmi követelmények 6.039. Az engedélyezési eljárásban a Hatóság azt vizsgálja, hogy az atomerõmû biztonsága a kérelem szerinti tevékenységek végrehajtása során és azt követõen nem csökken-e, továbbá az elõzetesen végrehajtott vizsgálatok eredményeinek figyelembevételével azt, hogy a biztonsági programozható rendszer vagy részegységei üzembe helyezésének tervezett vizsgálati programja alkalmas-e a megfelelõség gyakorlati igazolására. Az engedélykérelemnek tartalmaznia kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes